**Domeniul** Estetica și igiena corpului omenesc

**Calificarea** Coafor stilist

**Modul 2 – Consilierea clientului\_clasa a IX-a**

Unitatea de învățare - **Examinarea pielii capului si a parului**

**ÎNGRIJIRI ACORDATE PE TIPURI DE PĂR**

**- fișă de documentare-**

**- aprofundarea cunoștințelor;**

**- ajutor suplimentar;**

**- obținerea performanței;**

**SCOP:**

**COMPETENȚE VIZATE:**


3.1.13 Explicarea cauzelor deteriorării părului

3.2.11 Conceperea schemelor de îngrijire pentru client

**1. PĂRUL DETERIORAT**

**Informații suplimentare:**

*1. Reamintiți-vă mecanismul deteriorării firului de păr. L-am studiat împreună la modulul 3\_Îngrijirea părului. Imaginea de mai jos reflectă acest mecanism.*

******

Există trei tipuri de deteriorare pe care trebuie să le urmăriţi:

\* fizică  
\* chimică  
\* biologică

**Deteriorarea fizică**

Părul îmbătrâneşte pe măsură ce creşte. Spre exemplu, firele de păr care au depăşit nivelul umărului, au probabil o vârstă de cel puţin trei ani. Părul cu această lungime a fost deja şamponat de sute de ori, a fost pieptănat, periat şi expus diferitor tipuri de factori, dintre care mulţi au cauzat deteriorarea sa.

Câteva dintre cele mai obişnuite activităţi care produc deteriorarea fizică a părului sunt:

* Şamponarea – spălarea frecventă a părului curăţă uleiurile naturale care lubrifiază şi protejează părul.
* Perierea - perierea forțată a părului duce la distrugerea cuticulelor.
* Pieptănarea – părul ud se deteriorează prin întinderea excesivă din timpul pieptănării. Folosiţi un pieptene cu dinţi rari şi descâlciţi părul începând cu vârfurile, numai după ce l-ați uscat în proporție de 40-50%.
* Elasticele din cauciuc – elasticele aplicate prea strâns distrug cuticulele şi provoacă ruperea firelor de păr.
* Căldura – excesivă a aparatelor de coafură permite acumularea unei temperaturi prea ridicate, deteriorarea cuticulei şi expunerea cortexului, deshidratarea.

**Deteriorarea chimică**

Fiecare aplicare a unor substanţe chimice pe păr duce la deteriorarea acestuia. Cele mai dăunătoare substanţe chimice sunt:

* Produsele de calitate îndoielnică – utilizarea unor şampoane şi a unor produse de styling de proastă calitate poate face în timp părul dificil de aranjat.
* Ondularea permanentă – ondularea permanentă implică deschiderea cuticulei pentru a permite substanţelor chimice să pătrundă în firul de păr. Substanţele chimice duc la modificarea legăturilor chimice din cortex. Dacă sunt impropriu folosite, substanţele pot deteriora şi slăbi firele de păr, deoarece reuşesc să modifice echilibrul de acizi al acestora.
* Vopsirea – procesul de vopsire modifică echilibrul acid natural al părului. În cazul vopsirii permanente, cuticula este deschisă pentru a permite pigmenților să pătrundă în firul de păr, iar acţiunea substanţelor cauzează modificarea legăturilor chimice naturale din cortex.
* Decolorarea – este probabil cea mai periculoasă procedură. Substanţele chimice înlătură culoarea naturală a părului şi, în acelaşi timp, îi afectează umiditatea naturală. Efectele substanţelor chimice asupra umidităţii naturale sunt ireversibile.
* Clorul – aceasta este substanţa care folosită, printre altele, în apa piscinelor. Clorul este o substanţa foarte alcalină, iar în combinație cu cheratina din păr produce un efect „sticlos”, firul de păr devine poros, casant. Procesul este deosebit de dăunător pentru părul lung.

**Îngrijirea părului deteriorat**

* **j0324786***înainte de toate părul trebuie tuns treptat, retezând toate vârfurile distruse, cu atât mai mult cu cât acestea sunt nefolositoare, nu menţin forma modelată şi prezintă un aspect neîngrijit.*
* se recomandă o hidratare profundă (tratament cu balsam), îngrijire intensă, un tratament care să pătrundă în interiorul firului de păr şi să repare structurile deteriorate.
* șamponul pentru păr deteriorat trebuie să conţină keratină, proteine şi colagen şi balsam pentru a întări şi reface firul de păr.
* folosirea aparatelor de coafat la temperatură medie.

**2. PĂRUL GRAS**

**Cauze determinante:** - secreţia în exces de sebum.

**Cauze favorizante:** produse de îngrijire inadecvate, caldura excesivă a aparatelor de coafură și a apei, stresul, trecerea frecventă a mâinii prin păr.

**a. Îngrijirea părului gras**

1. Spălarea părul atât de des cât este necesar. Şamponul folosit trebuie să fie special conceput pentru părul gras, fără uleiuri, iar masajul nu va fi prea intens. Balsamul se aplică doar pe vârfuri.
2. Pentru îngrijire se întrebuinţează produse care nu încarcă părului. Se recomandă clătiri curative cu infuzii de ceai sau zeama de lamaie
3. La spălare şi uscare nu se foloseasc temperaturi prea ridicate. La temperaturi ridicate sebumul devine mai fluid şi se dispersează mai repede pe păr.
4. Părul gras nu trebuie pieptănat prea des. O pieptănătură suplimentară intensifică dispersarea sebumului pe păr.

**b. Aranjarea părului gras**

* La părul gras se recomandă tunsorile foarte simple pentru care spălarea zilnică a părului nu constituie o problemă.
* Se evită coafurile lipsite de volum, se recomandă coafurile cu o pieptănătură uşoară chiar de la rădăcină care menţin părul la distanţă de pielea capului, evitându-se îngrăşarea mai rapidă a acestuia.
* Se recomandă utilizarea produselor de styling care au efect de absorbţie a grăsimii. Spuma şi fixativul menţin firele de păr despărţite unele de altele, întârziind îngrăşarea.
* coafarea chimică (permanent), precum şi decolorarea şuviţelor de păr. Şi una şi alta fac părul uşor poros şi astfel se absoarbe în mai mare măsură grăsimea.Tratamentul chimic cu soluţia de permanent are efect de uscare, reglând cantitatea de sebum. Pe lângă ondulaţia chimică se mai recomandă vopsit sau decolorat care au acelaşi efect.